CELEX: C2007/117/11
Language: et
Date: 2007-05-26 00:00:00
Title: Kohtuasi C-126/07: Eelotsusetaotlus, mille esitas Tšehhi Vabariigi majanduskoja ja Tšehhi Vabariigi agraarkoja vahekohus 26. veebruaril 2007 — Reisebüro Bühler GmbH versus Dom.info e.K., Sebastian Dieterle

26.5.2007   
            
            
               ET
            
            
               Euroopa Liidu Teataja
            
            
               C 117/8
            
         Eelotsusetaotlus, mille esitas Tšehhi Vabariigi majanduskoja ja Tšehhi Vabariigi agraarkoja vahekohus 26. veebruaril 2007 — Reisebüro Bühler GmbH versus Dom.info e.K., Sebastian Dieterle
   (Kohtuasi C-126/07)
   (2007/C 117/11)
   Kohtumenetluse keel: saksa
   Eelotsusetaotluse esitanud kohus
   Tšehhi Vabariigi majanduskoja ja Tšehhi Vabariigi agraarkoja vahekohus
   Põhikohtuasja pooled
   
      Hageja: Reisebüro Bühler GmbH
   
      Kostja: Dom.info e.K., Sebastian Dieterle
   Eelotsuse küsimused
   
               1.
            
            
               Kas määruse (EÜ) nr 874/2004 (1) alusel domeeninime .eu üle vaidluste lahendamiseks Tšehhi Vabariigi majanduskoja ja Tšehhi Vabariigi agraarkoja juures asutatud vahekohtul (edaspidi „Tšehhi vahekohus”) on õigus esitada Euroopa Kohtule EÜ artikli 234 lõigu 2 alusel eelotsuse küsimusi?
            
         
               2.
            
            
               Juhul kui Euroopa Kohus vastab esimesele küsimusele jaatavalt,:
               Kas määruse (EÜ) nr 874/2004 artikli 22 lõikes 5 viidatud vaidluse alternatiivse lahendamise eeskirjade (edaspidi „ADR eeskirjad”) kehtestamise õigus võimaldab seda, et muu hulgas saab kaebuse vastaspool taotleda lisaks kaebuse rahuldamata jätmisele ka selle tuvastamist, et kaebuse esitamine on pahauskne ja kujutab endast menetluse kuritarvitamist (ADR eeskirja lõike B 12 punkt h)?
            
         
               3.
            
            
               Juhul kui Euroopa Kohus vastab esimesele küsimusele eitavalt,:
               Kas vahekohtu ADR vaidluskomisjonil on õigus seda tuvastada ühenduse õiguse ja/või liikmesriikide konstitutsiooniõigusest tulenevate ühenduse õiguse põhimõtete alusel?
            
         
      (1)  ELT L 162, lk 40; ELT eriväljaanne 13/34, lk 825.